જો કે, અધિકારીઓએ તેમની પાસે ઇમરજન્સીમાં કોઇ ફલાઇટની વ્યવસ્થા નહી હોવાની લાચારી દર્શાવી હતી. જેને પગલે પ્રવાસીઓ ઉશ્કેરાયા હતા અને એરપોર્ટ પર ગો એરના અધિકારીઓ અને તંત્ર વિરૂધ્ધ ભારે હોબાળો મચાવ્યો હતો. અમદાવાદથી દિલ્હી જતી આ ફલાઇટ કેન્સલ થઇ જતાં અનેક પ્રવાસીઓ રઝળી પડયા હતા અને તેમના અગત્યના શીડયુલ ખોરવાઇ ગયા હતા, જેના કારણે તેઓએ ગો એરના અધિકારીઓ પર ઉગ્ર રોષ ઠાલવ્યો હતો. વહેલી સવારમાં જ એરપોર્ટ પર મચેલા હોબાળા અને ઉહાપોહને પગલે ખુદ એરપોર્ટ ઓથોરીટી અને ઉચ્ચ સુરક્ષા અધિકારીઓ ત્યાં દોડી આવ્યા હતા અને પ્રવાસીઓને મહામહેનતે સમજાવી સમગ્ર મામલો થાળે પાડયો હતો.